recursal/SuperWikiNEXT-32B huggingface dataset:
**Густафи** се фолк бенд од хрватска. Бенд кој е формиран во малиот град Водњан, во Истра, во 1980 година. Бендот е основан од членовитеː Еди Маружин, Владо Маружин, Чедомир Мошња, Игор Арих и Ливио Моросин и првично бил наречен *Густаф и неговите добри духови*. Својот прв албум тие го издале насловен како *V* во 1985 година.

Овој бенд е препознатлив на публиката по својот еклектичен стил кој комбинира истарска народна музика и рок, заедно со блуз и текс-мекс влијанија. Тие се сметаат за еден од најистакнатите *примери* на т.н. (други значајни изведувачи на *Ча-вал* се Ален Витасовиќ и Шајета).

Дискографија
------------

* *V* (1985)
* *Тутофато* (1994)
* *Зарад Тебе* (1995)
* *Sentimiento muto* (1997)
* *Vraćamo se odmah* (1999)
* *На минимум* (2002)
* *Налетот на* (2004)
* *Тампон, кн.* *1* (2005)
* *FF* (2006)
* *Чупакабра* (2009)
* *Канибалканска* (2012)
* *Манестра* (2015)

Надворешни врски
----------------

* Неофицијална веб-страница (на хрватски)
* Густафи на официјалната веб-страница на Менарт рекордс (на хрватски)
**Ива Мари Кесиди** (англиски: *Eva Marie Cassidy*;2 февруари 1963 – 2 ноември 1996) ― американска пејачка позната по интерпретациите на џез, фолк и блуз песни кои ги пеела со нејзиниот моќен и емотивен сопран. 

Ива Кесиди е родена на 2 февруари 1963 година во Вашингтон, а детството го поминала во Оксон Хил и Боуви во Мериленд. Во 1992 година го издала нејзиниот прв албум, *The Other Side*, збирка дуети отпеани со го-го музичарот Чак Браун. Во 1996 година го објавила соло-албумот во живо под наслов *Live at Blues Alley*. Починала од меланом во 1996 година, на 33-годишна возраст. Во моментот на нејзината смрт таа била речиси непозната надвор од нејзиниот роден Вашингтон.

Две години по нејзината смрт, музиката на Кесиди го привлекла вниманието на британската публика, откако нејзините интерпретации на песните „Fields of Gold" и „Over the Rainbow" биле отсвирени на Радио 2 на Би-Би-Си. По неверојатниот интерес кој го предизвикала, на *Top of the Pops 2* на BBC Two била прикажана видео-снимка од нејзината изведба на „Over the Rainbow", снимена во Блуз Алеја во Вашингтон. Веднаш потоа, нејзиниот компилациски албум *Songbird* се искачил на врвот на топ-листата за албуми во Обединетото Кралство, речиси три години по неговото објавување. Успехот на топ-листите во Обединетото Кралство и Ирска довело до популаризација на мизиката од Кесиди низ цел свет. Нејзините постхумно објавени снимки, меѓу кои и три албуми и еден сингл кои се искачиле на прво место во Обединетото Кралство, биле продадени во преку десет милиони примероци. Нејзините песни и албуми исто така се пласирале во топ-10 на листите во Австралија, Германија, Норвешка, Шведска и Швајцарија.

Биле објавени вкупно девет постхумни албуми. Последниот, *I Can Only Be Me*, во соработка со Лондонскиот симфониски оркестар, бил објавен во 2023 година и стигнал до 9-то место на топ-листата за албуми во Велика Британија.

Дискографија
------------

### Албуми

* *The Other Side* (со Чак Браун) (1992)
* *Eva by Heart* (1997)
* *Songbird* (1998)
* *Time After Time* (2000)
* *Imagine* (2002)
* *American Tune* (2003)
* *Somewhere* (2008)
* *Simply Eva* (2011)
* *Acoustic* (2017)
* *I Can Only Be Me* (со Лондонскиот симфониски оркестар) (2023)

### Албуми во живо

* *Live at Blues Alley* (1996)
* *Nightbird* (2015)

### Компилациски албуми

* *Wonderful World* (2004)
* *The Best of Eva Cassidy* (2012)

### Реизданија

* *Songbird 20* (2018)

Наводи
------

1. ↑  „Blix Stree Records Celebrates 10th Anniversary of Eva Cassidy's 'Songbird' CD Reaching number 1 on U.K. Music Chart with Gold Certification of New 'Simply Eva' Acoustic CD". *AltSounds.com*. Архивирано од изворникот на March 25, 2011. Посетено на March 23, 2011.
**Пазинчица** - постојан водотек и најдолга река понорница во Истра, долга околу 18 километри.

Опис
----

Изворот се наоѓа северно од местото Борут и има неколку поројни притоки, од кои најзначајни се:

* Брестовица,
* Топлица,
* Липа,
* Раков Поток,
* Фемежар, кои кај Церовље се спојуваат во една река.

Речниот слив е нежно положен низ Пазинската Долина, а коритото низ долината е уредено. Слапот Заречки Кров се наоѓа на околу 4 километри од понорот, а слапот Пазински Кров е уште 2 километри низводно.

Пазинчица понира во Пазинската Јама. Утврдено е дека дел од водата се јавува во долината на реката Раша, во источниот и средишниот дел на Истра, каде што повторно извира на површината.

Понорот на реката Пазинчица е единствен споменик на природата.

Порано на Пазинчица имало неколку воденици.

* Slap Zarečki krovСлапот Заречки Кров
* Slap Pazinski krovСлапот Пазински Кров
* PazinčicaПазинчица
* Brzaci na PazinčiciБрзаци на Пазинчица

Наводи
------

Надворешни врски
----------------

* S. Božičević; Istrapedia, Pazinćica

1. ↑
2. ↑
3. ↑
**Јулија Џима** (украински: *Ю́лія Валенти́нівна Джі́ма*; родена во Киев, 19 септември 1990 година) — украинска спортистка во биатлон, почесен мајстор за спорт на Украина, член на националниот биатлон тим на Украина.

Шампион на Зимските олимписки игри 2014 во Сочи, Русија.

Двакратен сребрен и трикратен бронзен медалист на Светското првенство во штафета, повеќекратен победник и награден на Светскиот куп во биатлон, петкратен европски шампион, победник на Европскиот куп во биатлон.

Наводи
------

1. ↑  „Студентка СумДУ Юлія Джіма стала Заслуженим майстром спорту України". Архивирано од изворникот на 22 декември 2015. Посетено на 15 декември 2015. Занемарен непознатиот параметар `|dead-url=` (help)
2. ↑  „Сочі-2014. Біатлон. У жіночій естафеті збірна України взяла "золото"". *Чемпіон*. Посетено на 2018-03-24.
**„Глад"** (англиски: *Hunger*) — британско-ирски филм од 2008 година, во режија на Стив Меквин. Главните улоги ги играат: Мајкл Фасбендер, Лијам Канингам и Стјуарт Греам. 

 Стив Меквин го држи Оскар за најдобар филм

Содржина
--------

Дејството на филмот се одвива во 1981 година, во затворот Мејз, во Северна Ирска. Боби Сендс е припадник на ИРА, кој штрајкува со глад, бунејќи се против лошиот третман во затворот. Затворениците од озлогласениот оддел Х протестираат, бидејќи не сакаат да ги носат вообичаените затворски униформи, туку бараат да бидат признати како политички затвореници. Бидејќи со штрајкот не постигнуваат никакви резултати, Боби одлучува да стапи во штрајк со глад.

Наводи
------

1. ↑  „Глад", *Антена*, број 886, 19.6.2015, стр. 15.
2. ↑  „Протест со опасни последици", *Антена*, број 900, 25.9.2015, стр. 3.
**Дражен Ладиќ** (роден на 1 јануари 1963 година во Чаковец) — хрватски фудбалски тренер и поранешен играч, на позицијата голман.

Во моментов тој е асистент на Златко Далиќ во хрватската репрезентација.

Кариера
-------

### Клупска кариера

Ладиќ ја започнал својата кариера во екипата на Вартекс од Вараждин. По само еда сезона во овој клуб бил купен од страна на Динамо Загреб, кој го отсапил на две години на екипата на Искра од Бугојно, клуб со кој Ладиќ се натпреварувал по една сезона и во првата и во втората лига на СФРЈ. Во 1986 година се вратил во Динамо и бил незаменлив на голот на *модрите* сè до своето пензионирање во 2000 година. Вкупно за 14 сезони во Динамо, Ладиќ одиграл 802 натпревари во сите натпреварување, и сè уште е рекордер по бројот на настапи за загрепската екипа.

### Репрезентативна кариера

За репрезентацијата на Хрватска одиграл 59 натпревари во периодот 1990-2000, а во 1991 двапати настапил и за репрезентацијата на поранешната Југославија.

Ладиќ дебитирал за хрватската репрезентација на 17 октомври 1990 година во Загреб, во првиот историски пријателски натпревар на хрватите против САД, во кој Хрватска победила со 2-1. Исто така настапил и на Европското првенство 1996 во Англија и Светското првенство 1998 во Франција, каде хрватската репрезентација освоила бронзен медал. На тој турнир Ладиќ бил еден од најдобрите во својата репрезентација искажувајќи се со неколку одлични одбрани.

Последниот настап во *коцкестиот* дрес го имал на 28 мај 2000, играјќи симболични 10 минути (10 години во репрезентацијата) во пријатлескиот натпревар Хрватска-Франција во Загреб. Со тој настап тој го држи рекордот за најстариот играч кој настапил во хрватската репрезентација со 37 години 4 месеци и 27 дена.

Тренерска кариера
-----------------

Тренерската кариера ја започнал во 2002 година како тренер на голманите во хрватската сениорска репрезентација. Од 2006 до 2011 бил селектор на младата репрезентација на хрватска под 21 година. Од 2014 до 2017 година бил помошник на хрватскиот тренер Златко Далиќ во екипата на Ал-Аин. Во март 2018 кога Далиќ бил назначен за селектор на хрватската репрезентација тој го назначил Ладиќ за свој асистент заедно со Ивица Олиќ и Марјан Мрмиќ.

Надвоворешни врски
------------------

* 

* Дражен Ладиќ – Профил на службената страница на ФИФА
* Дражен Ладиќ на National-Football-Teams.com
**Дејан Ристески**, попознат како **Дејан Комита** (роден во 1865 година во село Врбјани, Охридско, општина Дебарца - починат на 12 август 1957 година во село Врбјани) бил македонски револуционер и член на Македонската Револуционерна Организација.

Дејан Комита бил дел од големо семејство со вкупно 8 деца - пет браќа и три сестри: Здраве, Динго, Данил, Никола, Дејан, Љубика, Божана и Трпа, деца на Јовче и Костура. Здраве бил убиен од балистите во 1942 или 1943 година.

Од многу млада возраст, со 25 години, Дејан се приклучил на Организацијата, активно учествувајќи со здружената чета на војводата Јордан Силјанов Пиперката во охридската околија. Тој имал чести средби и соработки со македонскиот револуционер Гоце Делчев, како и со македонскиот писател Глигор Прличев и со својот соселанец Кузман Капидан.

По доаѓањето на партизаните, револуционерната дејност на Дејан Комита престанала. Во текот на својот живот, тој имал два брака. За првата жена има малку податоци; со неа имал неколку деца кои, за жал, починале. По смртта на првата сопруга, се оженил со Ристеска Спаса, вдовица која имала три деца од претходниот брак. Дејан и Спаса имале четири деца, од кои едно починало како бебе. Нивните деца се: Јовчески Бошко, Јовчески Ристе (починал како бебе), Јовческа Стојанка (близначка на Ристе) и Јовчески Лазор - кој ни ја раскажува биографијата за својот татко.

Дејан Комита во својата старост примал илинденска пензија и бил ценет и почитуван во својата заедница, пред сè заради својата праведност. Тој исто така бил прогласен за кмет на селото Врбјани, функција која ја обавувал помеѓу 10 и 15 години.

Покрај неговите револуционерни активности, Дејан Комита се занимавал и со сточарство и земјоделие во своето родно село, сè до својата смрт на 12 август 1957 година, на возраст од 92 години. Тој е погребан во родното село Врбјани, кај старата селска црква Свети Ѓорѓија Победоносец која датира уште од 1322 година.
**'**ржан леб
**'**ржан леб, Рига, Латвија
Раст на тестото од 'рж кисело тесто
**'Ржан леб** е вид на леб кој е направен од 'ржано брашно. Лебот може да има светла или темна боја, во зависност од видот на користеното брашно и додатоците, и обично е потврд (поблиска структура) од лебот направен од пченично брашно. Има повеќе влакна од белиот леб и често е со потемна по боја и посилен по вкус. **'**Ржаниот леб има значителни здравствени придобивки во споредба со белиот леб. 

Темниот 'ржан леб најмногу се користел до средниот век. Многу различни видови на 'ржено жито доаѓаат од различни делови на Европа како Финска, Данска, балтичките земји и Германија. Во Австрија, Финска, Естонија, Данска, Латвија, Литванија, Полска, Белорусија и Русија, 'ржаниот леб е најпопуларен од сите видови на леб. 

Ржаниот леб најчесто се прави со најмалку 90% брашно од 'рж. Чистиот 'ржан леб не содржи пченично брашно. Во Германија, 'ржаниот леб кој е со помал дел од 90% 'рж се нарекува црн леб. Лебот се прави од брашно или презла, вода, квасец, сол, кисело тесто и зачини како ким, анасон, анасон, сусам или коријандер.

Поврзано
--------

* Својства на 'ржаниот леб и зошто е корисен
* Начин на подготовка (видео)

Наводи
------

1. ↑  „Leitsätze für Brot und Kleingebäck" (PDF) (немачки). Архивирано од изворникот (PDF) на 21. 01. 2020. Проверете ги датумските вредности во: `|archive-date=` (help)CS1-одржување: непрепознаен јазик (link)
**Виктор Канзуров** (2 ноември 1971

 во Скопје) — македонски новинар со бугарско национално самосознание (бугароман). Познат е по неговите шовинистички ставови околу македонско-бугарскиот однос, како и за заедничката историја со Бугарите, иако е новинар си зема за право да дебатира во полето на историјата и да настапува со омраза кон Македонците, кон Македонија и кон нашите историчари. Често гостува во емисии.

Животопис
---------

Виктор Канзуров е роден на 2 ноември 1971 во Скопје. На 16 годишна возраст дознава за неговото бугарско потекло, откако татко му го учел за бугарските корени на македонскиот народ. Татко му е по потекло од леринското село Пападија, Егејска Македонија, кој се преселил во Скопје во 1968 година. По мајчина линија е од Сетина. Неговиот роднина Георги Канзуров е активист во македонската партија Виножито во Грција. Од 1999 година работи како новинар во македонските весници: „Македонско Дело", Вечер, Старт, Нова Македонија и интернет изданието Трибуна. После тоа работи како новинар во слободна практика.

Виктор Канзуров бил претседател и еден од основачите на Унијата на млади сили (УМС) на ВМРО ДПМНЕ. Честопати ја критикува партијата, велејќи дека денешното ВМРО ДПМНЕ е контра теза на она ВМРО ДПМНЕ во 90-тите години. Поради критиките упатени кон србоманството во Македонија е заплашуван и притворуван со измислени обвиненија, уште во времето кога Македонија била дел од СФРЈ. Првиот притвор бил во 1989 година на 18 годишна возраст. При откривањето на спомен бистата на Иван Михајлов во Велес во дворот на куќата на Драги Каров, тој држи говор каде што го критикува тогашниот бугарски министер, одговорен за Бугарите во странство, Божидар Димитров, нарекувајќи го „фурнаџиска лопата".

Кривична пријава
----------------

Во 2008 година, Виктор Канзуров е уапсен во интернет кафе во студентскиот дом „*Гоце Делчев"* во Скопје, каде вршел задоволување на полови страсти пред публика. Полицијата го привела и му поднела кривична пријава за дело *задоволување на полови страсти пред друг*. По преземени мерки, извршени разговори и препознавање од страна на една девојка, било констатирано дека осомничениот е сторител на делото.

Наводи
------

1. ↑  „Проблемът на Македония не е в името". EuroChicago.com. 6 април 2010.
2. ↑  „13Ο ΑΝΤΙΡΑΤΣΙΣΤΙΚΟ ΦΕΣΤΙΒΑΛ ΘΕΣΣΑΛΟΝΙΚΗΣ – СОЛУН 15ο ΑΝΤΙΡΑΤΣΙΣΤΙΚΟ ΦΕΣΤΙΒΑΛ ΑΘΗΝΑΣ". novazora.gr. 3 август 2010. Архивирано од изворникот на 2010-09-01. Посетено на 2018-08-17.
3. ↑  „Виктор Канзуров: Божидар Димитров е фурнаджийска лопата, в Македония се компрометира". e-vestnik.bg. 9 март 2010.
4. ↑  „:: Net Press ::". *web.archive.org*. 2008-04-24. Архивирано од изворникот на 2008-04-24.CS1-одржување: бот: непознат статус на изворната URL (link)
5. ↑  „Задоволувал полови страсти пред студенти". *time.mk*. 22.04.2008. На `|first=` му недостасува `|last=` (help); Проверете ги датумските вредности во: `|date=` (help)
6. ↑  „Скопјанец се задоволувал пред гости во интернет клуб". *time.mk*. 21.04.2008. На `|first=` му недостасува `|last=` (help); Проверете ги датумските вредности во: `|date=` (help)
Логото на Црвената полумесечина во Јемен
**Друштвото на Црвената полумесечина во Јемен**( арапски : جمعية الهلال الأحمر اليمني) е јеменско хуманитарно здружение основано во 1968 година.Групата е национална подружница на Меѓународната федерација на Црвениот крст и Црвената полумесечина.

Главни цели
-----------

Говорејќи во 2018 година, генералниот секретар на Меѓународната федерација на Црвениот крст и Црвената полумесечина, Елхаџ Ас Си, изјавил дека приоритетите за организацијата во 2019 година ќе бидат: подготовка за следната пандемија; движењето за заштита на ранливите популации како жени, деца, раселени лица и лица со посебни потреби; и подготовка за прашања поврзани со климата.

Активности и историја
---------------------

**Основање**

Јеменската Црвена полумесечи била основа од Абдула Алкамези.Тој останал на функцијата генерален секретар до 2000-тите.Починал во 2017 година, откако не бил во можност да го добие потребниот медицински третман во Јемен.

**Јеменската граѓанска војна**

Друштвото на Црвената полумесечина во Јемен е една од малкуте групи на хуманитарни организации кои сè уште им помагаат на цивилите на теренот во Јемен во моментов. Неколку хуманитарни работници се повредени или убиени при нивната работа во Јемен; четворица работници од Црвената полумесечина во Јемен починале во период од 6 месеци во 2015 година.

Исто така види
--------------

* Список на Црвен крст и Црвена полумесечина
* Меѓународното движење на Црвениот крст и Црвената полумесечина

Наводи
------

1. ↑  „About us | Yemen Red Crescent". *en.yemenredcrescent.org*. Посетено на 2019-08-08.
2. ↑  „National Societies directory". *International Federation of Red Cross and Red Crescent Societies* (англиски). Посетено на 2019-08-08.
3. ↑  „As crises multiply, what are aid groups' priorities for 2019?". *Reuters* (англиски). 2018-12-28. Посетено на 2019-08-08.
4. 1 2 3  Dehghan, Saeed Kamali (2017-09-01). „Yemen Red Crescent founder dies after being denied treatment". *The Guardian* (англиски). ISSN 0261-3077. Посетено на 2019-08-08.
5. ↑  Fitch, Asa. „U.N. Report Flags Possible War Crimes in Yemen Conflict". *WSJ* (англиски). Посетено на 2019-08-14.
6. ↑  „'Where are my brothers?' pleads Yemen school bus attack survivor". *www.aljazeera.com*. Посетено на 2019-08-08.
7. ↑  „Yemen: Tragic death of yet another Red Crescent aid worker". *International Committee of the Red Cross* (англиски). 2015-06-09. Посетено на 2019-08-08.

Надворешни врски
----------------

* Друштвото на Црвената полумесечина во Јемен
* Меѓународниот комитет на Црвениот крст

Предлошка:Red Cross Red Crescent Movement
**Леона Луис** (англиски: *Leona Louise Lewis*) (Лондон, 3 април 1985

) е британска поп/Р&Б пејачка. Луис и стана позната на публиката во 2006 како победник на реалното шоу *The X Factor* во Британија.

Луис за кратко време стана платински продаван музичар и беше трипати номинирана на наградите Греми. До сега има реализирано само еден албум наречен „*Spirit*", во 2007. Албумот стана најбрзо продаван дебитантски албум и најпродаван албум во 2007 и во Велика Британија и Република Ирска, а со тоа Луис станува првиот Британски соло артист да се искачи на *Billboard 200* со првиот албум. Нејзиниот втор албум „*Echo*" е планирано да биде издаден во Ноември 2009.

Првиот сингл на Луис „*A Moment Like This*" стана најбрзо продаваниот UK сингл, после тоа што бил даунлодиран околу 50,000 пати после 20 минути од неговата реализација. Нејзиниот втор сингл „*Bleeding Love*" стигна на првото место во околу 30 сингл табели низ целиот свет. Во ноември 2008 таа повторно постави нов рекорд и тоа во најпродаван само даунлоад сингл кога станува збор за реализацијата на кавер верзијата на песната на *Snow Patrol* „*Run*" со која што продала 69,244 копии во еден ден.

|  |  |
| --- | --- |
| Stub icon | *Оваа статија за пејач е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија поврзана со Англија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85894776
* LCCN: no2008063252
* ISNI: 0000 0001 1494 8140
* GND: 134168089
* SUDOC: 171403045
* BNF: cb15597798r (податоци)
* BIBSYS: 9060013
* MusicBrainz: 8d552dfc-648f-401f-90de-e925013ca537
* NKC: xx0089297

 |

 |
**Шумарство во Велс** ― шумарството, односно науката на садење, управување и грижа за шумите во Велс.

Историја
--------

Развојот на пошумувањето и производството и снабдувањето со дрва во Велс спаѓаат во рамките на службата Природни ресурси Велс (Natural Resources Wales), како што е наведено во Законот за шумарство од 1967 година.

Во 2013 година, Природни ресурси Велс ја презело одговорноста за шумарството во Велс.

Во 2020 година, владата на Велс започнала долгорочен план за повторно пошумување познат како Национална шума за Велс (велшки: *Coedwig Genedlaethol i Gymru*).

Управување
----------

Природни ресурси Велс е тело спонзорирано од велшката влада, за управување со сите природни ресурси на Велс. Создадена е од спојувањето на Селскиот совет за Велс, Агенцијата за животна средина Велс и Комисијата за шумарство во Велс, а исто така презема и некои други улоги кои порано ги преземала велшката влада. Други организации кои работат во Велс за да го подобрат управувањето со велшките шуми и шуми ја се Конфедерацијата на шумарската индустриија, Coed Cymru и Woodknowledge Велс.

Поврзано
--------

* Келтски широколисни шуми
* Келтска прашума

Наводи
------

1. ↑  „Role of Natural Resources Wales". LawWales. Архивирано од изворникот на 2017-02-12. Посетено на 4 октомври 2023.
2. ↑  „Welsh Government-Natural Resources Wales". 9 април 2013. Архивирано од изворникот на 31 мај 2014. Посетено на 4 октомври 2023.
3. ↑  „The National Forest for Wales". *Wales* (англиски). 1 февруари 2022. Посетено на 4 октомври 2023.
4. ↑  „Welsh Government - Natural Resources Wales". *wales.gov.uk*. 9 април 2013. Архивирано од изворникот на 2014-05-31. Посетено на 4 октомври 2023.
5. ↑  „Coed Cymru".
6. ↑  „Woodknowledge Wales". Архивирано од изворникот на 2017-10-15. Посетено на 4 октомври 2023.
Оваа македонска народна песна е напишана по некоја мома што се викала Васа. Таа живеела во село Чичево и кога решиле да ја мажат ја омажиле во село Подлес. Таму таа се мажила за фамилијата „Мишковци" која броела триесет члена. Турците ја создале оваа песна кога по камениот пат оделе и и пееле на Васа дека се омажила во фамилијата „Мишковци" и девет зелника месела, а таа не и дошло редот да си касне зелник. Оваа песна е напишана крајот на XIX век. Оваа песна ја создале усно турските бегови, и до ден денес се пее оваа убава македонска песна „Да ти пукне мила мајко најмилото".

  

**Текст на песната**

Слика од селото Подлес (Велешко село).
**„Да ти пукне мила мајко најмилото"**

Да ти пукне мила мајко најмилото,

што ме даде, мила мајко, пусти Варош.

Оф, леле, леле, леле, пусти Варош,

оф, аман, оф аманам, пусти Варош.

Пусти Варош, мила мамо, кај Мишковци,

Мишковци, мила мамо, многу луѓе.

Оф, леле, леле, леле, многу луѓе,

оф аман, оф аманам, многу луѓе.

Сум месила, мила мамо, девет зелници,

ред не дојде, мила мамо, јас да каснам.

Оф леле, леле, леле, јас да каснам,

оф аман, оф аманам, јас да каснам.

Ми велеа, мила мамо, сум каснала,

сум каснала, мила мамо, кај мајка ми.

Оф леле, леле, леле, кај мајка ми,

оф аман, оф аманам, кај мајка ми.
**Алхемичарот** (португалски: *O Alquimista*) — најпознатиот роман на Пауло Коелјо. Објавен е во Бразил во 1988 г. Романот е извонредна приказна за тоа како некој треба да ги следи своите соништа. До 2004 г. романот бил преведен на над 40 јазици и бил продаден во повеќе од 50 милиони примероци во над 150 земји.

Содржина
--------

Романот ја раскажува приказната за Сантијаго, млад овчар од Андалусија што има постојан сон што го носи во Северна Африка во потрага по неверојатно богатство. Во романот се споменува „Душата на светот" и дека самата Земја сака од нас да бидеме среќни. 

„Алхемичарот" зборува за тоа како секој од нас има мисија и цел во животот, но многумина тоа не го сфаќаат. Но најважното нешто што книгата го кажува е дека треба да правиме добри дела насочени кон другите, бидејќи ние самите не знаеме какво ќе биде нашето богатство и како ќе го добиеме. Само ако го следиме своето срце, можеме да го достигнеме богатството и да го примиме.

Наводи
------

1. ↑  „Paulo Coelho in WorldCat database". WorldCat. Посетено на 20 December 2016.
2. ↑  „The Alchemist > Editions". *Goodreads.com*. Посетено на 20 December 2016.

Надворешни врски
----------------

* *Алхемичарот* на Sparknotes
**Сивите дами** биле волонтерки на американскиот Црвен крст кои работеле во американски болници и други здравствени установи и приватни домови, особено за време на Првата светска војна и Втората светска војна. Тие давале пријателски, лични, немедицински услуги на болни, повредени или инвалиди.

Тие пишувале писма, читале, поучувале и купувале за пациентите и служеле како водичи за посетителите и како хостеси во болничките соби за рекреација и на информативните бироа. Сивите дами, исто така, давале услуги за гостопримство во Центрите за крв на Црвениот крст и ги здружиле силите со другите работници на Црвениот крст во грижата за жртвите од катастрофи.

Историја
--------

Корпусот за водители, болнички услуги и рекреација на Црвениот крст, познат како „Сиви дами", започнал во 1918 година во армиската болница Волтер Рид во Вашингтон, ДЦ, обезбедувајќи услуги за воени пациенти. Нивното име доаѓа од нивниот потпис униформа на сив фустан и вел. Дури по Втората светска војна во 1947 година, програмата станала официјално позната како услуга на сивата дама. 

Програмата за услуги на сивата дама била распуштена во 1960-тите и се апсорбирала во поунифицирана програма за волонтерски услуги во рамките на Американскиот Црвен крст.

Наводи
------



1. ↑  „The American Red Cross and the Gray Ladies - Early County News". *Early County News -*. 2023-08-09. Посетено на 2024-02-27.
2. ↑  Cross, American Red (2015-01-26). „Gray Ladies celebrate 60th anniversary". *Minnesota and Dakotas Region Blog* (англиски). Посетено на 2021-09-13.
3. 1 2 3  „140 years of service: Women an important part of American Red Cross history". *www.redcross.org* (англиски). Посетено на 2021-09-13.
4. ↑  „The American Red Cross and the Gray Ladies - Early County News". *Early County News -*. 2023-08-09. Посетено на 2024-02-27.
5. ↑  Cross, American Red (2015-01-26). „Gray Ladies celebrate 60th anniversary". *Minnesota and Dakotas Region Blog* (англиски). Посетено на 2022-04-25.
**Рохукула** е село во општина Хапсалу, округот Лајане, во западна Естонија. Тоа е пристаниште кое го поврзува копното со островите Хиума (пристаниште Хелтерма ) и Вормси (пристаниште Свиби). Во текот на зимата има два ледени патишта од селото до двата острова, од кои најдолгиот е оној до Хиума во Европа, со 26,5км. Пред административната реформа на локалните самоуправи во 2017 година, Рохукула се наоѓала во парохијата Ридала. 

Рохукула е родното место на уметникот Ено Халек.

Наводи
------

58°54′23″N 23°25′27″E﻿ / ﻿58.90647° СГШ; 23.4242° ИГД﻿ / 58.90647; 23.4242

1. ↑  „X-GIS(4) Portal". *xgis.maaamet.ee*. Посетено на 26 July 2021.
**Друштвото на Црвениот крст на Јамајка** е агенција за хуманитарна помош во Јамајка.

Историја
--------

Црвениот крст на Јамајка бил основан во 1948 година како гранка на Британскиот Црвен крст. Во јули 1964 година, Британскиот Црвен крст ја префрлил контролата на ново национално друштво, кое во октомври 1964 година било официјално признаено од Меѓународниот комитет на Црвениот крст.

По ураганот Гилберт во 1988 година, Црвениот крст на Јамајка бил значително вклучен во спроведување на помош. Над 2.500 волонтери работеле по 14-часовни смени обезбедувајќи помош. Тие, исто така, имале поддршка од Лигата на друштвата на Црвениот крст, при што дополнителните залихи пристигнувале од нивниот магацин во Панама.

Програми
--------

Друштвото на Црвениот крст на Јамајка е управуван и надгледуван од Централен Одбор. Мандатот на нејзините членови е две години.

Организацијата имала спроведено различни програми за ублажување на штетите од ХИВ/СИДА во земјата.

Наводи
------

1. ↑  „Recognition of the Jamaica Red Cross Society" (PDF). *International Committee of the Red Cross*. 1 October 1964. Посетено на 30 March 2024.
2. ↑  *Report on the Activities of the IICA Office in Jamaica in Response to Hurricane Gilbert and its Effects on the Agricultural Sector*. IICA Office in Jamaica. February 1989. стр. F-9.
3. ↑  „Governance". *www.jamaicaredcross.org*. Посетено на 2020-09-23.
4. ↑  „Jamaica Red Cross". Ministry of Health & Wellness National HIV/STI/TB Programme. 2020.

Надворешни врски
----------------

 Предлошка:Red Cross Red Crescent Movement

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 410149294306280521686

 |

 |
**Мирко Јозиќ** (роден на 8 април 1940, во Триљ) — хрватски фудбалски тренер, и поранешен фудбалер.

Тренерска кариера
-----------------

По завршувањето на играчката кариера во својата татковина, тој бил назначен за тренер на Јунак од Сињ, со кој ја освоил Југословенската трета дивизија во 1971 година. Потоа, тој работел во младинските селекции на репрезентацијата на Југославија, вклучувајќи ја и репрезентацијата под 20 години која ја предводел до титулата светски првак на првенството во Чиле 1987, со тим кој вклучувал имиња како Роберт Просинечки, Звонимир Бобан, Предраг Мијатовиќ, Роберт Јарни и Давор Шукер.

Во 1989 година се преселил во Јужна Америка, каде го водел Коло Коло, со кои ги постигнал најголемите успеси во својата кариера, станувајќи меѓу другото првиот европски тренер кој успеал да ја освои титулата во Копа Либертадорес како и првиот тренер кој го освоил најсилното јужноамериканско клупско натпреварување на чело на чилеански тим.

Во 1994 година, тој бил назначен за селектор на Чиле, функција која ја извршувал приближно 12 месеци. Потоа по кратко време поминато на клупата на мексиканската Клуб Америка, тој се вратил во својата татковина каде во сезоната 1995-1996 бил назначен за тренер на Хајдук Сплит, заменувајќи го Иван Каталиниќ на клупата. Неговиот престој во клубот ќе остане запоменет по една несекојдневна ситуација во хрватскиот фудбал: во последното коло од првенството, Јозиќ ги водел популарните *били* до победа над Вартекс (1-0) со што му овозможил на најголемиот ривал Динамо Загреб (тогашна Кроација) да го престигне клубот од Вараждин и да ја освои титулата, на што сплитската публика одговорила со свирежи.

Наводи
------

1. ↑  „Sognando Mirko Jozić" (италијански). Занемарен непознатиот параметар `|data=` (се препорачува `|date=`) (help)
2. ↑  „MIRKO JOZIĆ: THE ONLY EUROPEAN MANAGER TO HAVE WON THE COPA LIBERTADORES" [МИРКО ЈОЗИЌ: Единствениот европски тренер кој ја освоил Копа Либертадорес] (англиски). 18 декември 2018.
3. ↑  „HAJDUK JE PRIJE 19 GODINA POMOGAO DINAMU DA OSVOJI NASLOV, A DANAS... Torcida podijeljena uoči derbija odluke: Neki navijaju za Dinamo, neki za Rijeku". jutarnji.hr. 9 мај 2017. Посетено на 4 април 2024.
Асансјор во Конак, Измир
 Набљудувачката тераса на Асансјор
**Асансјор** (на турски значи „лифт", изведен од францускиот збор *ascenseur* ) е историска зграда во квартот Караташ во Измир, во границите на градската област Конак. Лифтот бил изграден во 1907 година како јавна услуга од богатиот еврејски банкар и трговец од тој период, Несим Леви Бајраклиоглу, со цел да се олесни преминот од тесниот брег на Караташ до ридот, а лифтот во зградата служи за превоз на луѓе и стока низ стрмната карпа помеѓу двата дела на квартот.

Со текот на времето, малата улица што водела до зградата станала позната под истото име, улица Асансјор (*Асансјор Сокаги*). Во 1940-тите, еден од жителите на улицата бил пејачот Дарио Морено, кој подоцна ја достигнал својата слава.

Неодамна била обновена и оттогаш станала една од знаменитостите на Измир. Улицата била преименувана во улица „Дарио Морено" во спомен на пејачот.

* View of Asansör from Darío Moreno StreetПоглед кон Асансјор од улицата „Дарио Морено"
* Looking up at the Asansör towerГледајќи нагоре кон кулата Асансјор
* Asansör side viewАсансјор, страничен поглед
* Entrance hallВлезниот хол
* View from the top of the Asansör in İzmir.Поглед од врвот на Асансјор кон Измир.

Надворешни врски
----------------

* Асансјор на Ризницата ?
Масакрот во Ваташа
**Бугарска офанзива во Тиквешијата** (7 јуни до 16 јуни, 1943 година) ― една од повеќето офанзиви на бугарската војска и полиција.

Формирањето и активноста на македонските партизански одреди, *„Сава Михајлов"* и *„Добри Даскалов"* на тиквешко-гевгелискиот терен ги принудиле бугарските власти да преземат офанзива за нивно уништување. Офанзивата започнала на 7 јуни, а траела до 16 јуни, 1943 година, како составен дел на пошироката офанзива на битолското подрачје. Со неа раководел бугарскиот полковник Љубен Апостолов, командант на Педесет и шестиот бугарски полк во Македонија и Шестиот бугарски полк во Македонија, а учествувале и следните бугарски единици: Петнаесетта дивизија, Четиринаесеттиот полк, Четиринаесеттата дивизија и единиците на полициските сили распоредени во Прилеп, Неготино, Кавадарци и Велес, како и сепијално формирана полициски одред испратен од Скопје. 

Бугарскиот терор извршен во Тиквешијата - опишан од Лазар Мојсов, објавен во весникот Нова Македонија бр.28 од 3 јануари, 1945 година (среда)

### Битки

Во текот на офанзивата партизанските одреди и бугарските сили имале судири на следните места: Дрен (9 јуни), Никодин (10 јуни), Фариш и патот Градско-Прилеп (11-12 јуни). Бугарската војска извршила неколку стрелања врз месното население од кои најмасовно било стрелањето на младинците од Ваташа, кај Кавадарци. Офанзивата завршила со блокада на Кавадарци и Неготино. И покрај загубите, партизанските одреди успеале да се повлечат на планината Кожуф.

Наводи
------

1. ↑  д-р Стојан Киселиновски и д-р (2000). *Македонски историски речник*. Скопје: ИНИ. стр. 91. ISBN 9989-624-46-1. Недостасува `|author1=` (help)
**Dortmunder Export** е светло пиво, првично приготвуван од Дортмундер Унион во Дортмунд, Германија, во 1873 година.

Историја
--------

По Втората светска војна, Експорт бил најпопуларниот вид пиво во Германија до 1970 година, кога бил заменет со Пилс.

Пиво на стилот на Дортмунд
--------------------------

 Пример за пиво варено во САД, и го наречено Дортмундер
Фред Екхард во 1969 година, го наведувал ставот дека Дортмундер е доволно карактеристично лагер пиво кој треба да се класифицира како посебен стил на пиво. Мајкл Џексон и Роџер Протц го продолжиле трендот нестрпливо ја бараат токму карактеристичната природа на пивото.

Наводи
------

1. ↑  Die Biere Deutschlands, by Holhuber and Kaul, 1993
2. ↑  Fred Eckhardt, *A Treatise on Lager Beers: How to Make Good Beer at Home*, 1969, ISBN 0-9606302-3-6
3. ↑  Michael Jackson. „Michael Jackson's Beer Hunter — Beer Styles: Export". www.beerhunter.com. Посетено на 2008-05-06.
4. ↑  Roger Protz. „beer-pages.com — all you need to know about beer". www.beer-pages.com. Архивирано од изворникот на 2008-04-21. Посетено на 2008-05-06.
5. ↑  
„Great Lakes Brewing Company, Cleveland, Ohio". www.greatlakesbrewing.com. Архивирано од изворникот на 2008-12-21. Посетено на 2009-06-25.
'*„Олдбој* (англиски: *Oldboy*) — филм на режисерот Чан-Вук Парк од 2003 година, снимен по сценариото на Гарон Цучија и Нобуаки Минегиши. Главните улоги ги играат: Чој Мин-Сик, Џи-тае Ју, Ганг Хје-џунг, Дае-хан Џи, Дал-су О итн. Филмот претставува втор дел од трилогијата за мотивтите на човековата одмазда. Тој бил најгледаниот филм во Јужна Корека во 2003 година и со него зпаочнал интересот за корејските филмови во светот. Филмот бил награден со Гран при на Канскиот филмски фестивал.

Синопсис
--------

Дае-су О (го игра Мин-Сик) е млад службеник од Сеул, кој има жена и малечка ќерка. Еден ден, кон крајот на 1980-тите, тој е грабнат на улица, а потоа, во текот на 15 години, непознати луѓе го држат затворен. За време на затвореништвото, неколкупати се обидува да се убие и да побегне, но без успех. Еден ден, наеднаш го ослободуваат, а кај себе има мобилен телефон. Дае-су влегува во ресторан каде запознава убава девојка и почнува да живее со неа. Непознатиот човек му се јавува одвреме-навреме и му дава упатства како да го пронајде човекот кој е одговорен за неговото заробеништво...

Наводи
------

1. ↑  Oldboy, južnokorejski film (пристапено на 13.4.2024)
**Betty магазин** е македонско месечно списание од областа на здравото живеење, медицината и фармацијата. Во магазинот се наоѓаат интервјуа со личности од Северна Македонија или пак информативни статии коишто се на тема од горенаведените области. Во статиите се покриени содржини кои дисутираат одредени болести или состојби и како читателот ним би можел да им пристапи на здравствен начин. Шеф на редакција е Гордана Димевска додека издавач е Феникс Фарма ДООЕЛ Скопје. Списанието е бесплатно и достапно во сите аптеки кои ги поддржубаат BETTY маркетинг концептот. Во списанието број 119 од февруари 2024 има дадено интервју и познатата македонска пејачка Викторија Лоба.

Наводи
------

1. ↑  „Betty магазин - февруари 2024". Официјална веб страница на Бети. Посетено на 8 април 2024.

Надворешни врски
----------------

* Официјална веб страница на Бети
* Официјална веб страница на списанието Бети
**Бројчен белег** (**нумерички белег**) — својство на статистичките единици, чии варијации се изразуваат бројчено, било во соодветна единична мерка, било во интензитет или релативен број на белегот.

Така, на пример, староста на населението се изразува во години, вредноста на производството во денари (апсолутни големини). Од друга страна, интензитетот на вработеноста го изразуваме во проценти на вработените во однос на вкупното или работоспособното население, интензитетот (степенот) на индустријализацијата како процент на индустриското производство во вкупното производство (релативни големини). Бројчените белези можат да бидат прекинати (дисконтинуирани) и непрекинати (континуирани).

### Прекинат бројчен белег

Прекинат бројчен белег е белег што може да земе само ограничен број на вредности т.е. варира во ограничен број на модалитети. Прекинатите белези најчесто се изразуваат само со цели броеви. Такви белези се: број на членови во домаќинствата, број на соби во станот, број на продадени автомобили и друго.

| Број на членови во домаќинствата | Број на анкетирани лица |
| --- | --- |
| 1 | 17 |
| 2 | 34 |
| 3 | 126 |
| 4 | 57 |
| 5 | 37 |
| 6 | 12 |
| 7 | 10 |

### Непрекинат бројчен белег

Непрекинат бројчен белег е белег што варира, така што може да ги земе сите вредности во ограничениот или неограничениот интервал. 
Такви белези се: староста на вработените, висината на платите, висината на студентите, обемот на производството, вредноста на извозот и слично.

| Број на изработени парчиња | Број на работници |
| --- | --- |
| 10-20 | 11 |
| 20-30 | 36 |
| 30-40 | 27 |
| 40-50 | 16 |
| 50-60 | 10 |

Наводи
------

1. ↑  Basic Definitions Архивирано на 5 септември 2012 г. Statistical Glossary.
2. ↑  Observational and Experimental Units Архивирано на 10 февруари 2015 г. Marek Rychlik.
3. ↑  Ристески Славе, Тевдовски Драган - „ Статистика за бизнис и економија", Скопје, 2010.
4. ↑  д-р Борислав Благоев, д-р Славе Ристески, (1993) „Основи на статистичка анализа", Економски факултет, Скопје.
**Мрзенски Острови** — група речни острови во Вардар кај селото Мрзенци, во југоисточниот дел на Македонија.

Опис
----

Островите се сместени на растојание од околу 300 м и претставуваат отсечени меандри и остатоци од поголеми острови коишто настанале поради потопување како последица на зголемениот водостој на реката.

Галерија
--------

* Поглед на островитеПоглед на островите
* Остатоци од поголеми островиОстатоци од поголеми острови

Поврзано
--------

* Речни острови во Вардар
* Мрзенци
* Вардар

Надворешни врски
----------------

* Мрзенски Острови на Ризницата ?
**„Капетанот Микула Мали"** (српскохрватски: *Капетан Микула Мали*) — филм на режисерот Обрад Глушчевиќ од 1974 година. Глушќевиќ е и автор на сценариото, заедно со Стјепан Шешељ. Главните улоги ги играат: Петар Приличко, Петар Баниќевиќ и Тончи Видан. Филмот е снимен според вистините настани од Втората светска војна – потфатите на Франо Томаш кој во текот на 1943 и 1944 година, заедно со татко му, со својот мал брод превезувал партизани и бегалци.

Синопсис
--------

Главниот лик во филмот е 12-годишно дете кое го презема бродот на дедо му и, наспроти младоста и неискуството, успешно ја избегнува германската војска и им помага на партизаните...

Наводи
------

1. ↑  Капетан Микула Мали (пристапено на 31.3.2024)
Насловна страница на *Давидовиот псалтир*
***Давидовиот псалтир***е поетски превод на полски на Книгата на псалмите, од Јан Кохановски, најистакнатиот поет од полската ренесанса. Испечатена е во 1579 година во Краков, во печатницата Лазар.

Кохановски, како и современиците во Западна Европа, користел латински превод на Книгата на Псалмите како основа за неговиот превод. Добро упатен во античките класици, тој го комбинирал библискиот дух на оригиналот со литературните достигнувања на грчки и латински автори.

*Давидовиот псалтир* на Кохановски добил признание и од протестантите и од католиците во Полска, а исто така одекнал и во странство, особено во делото на молдавскиот митрополит Дософтеј. Некои од преводите на Кохановски на Псалмите сè уште се користат во полските католички миси.

Само до средината на 18 век, тој поминал низ најмалку 25 изданија и, поставен со музика, станал траен елемент на полските црковни миси и фолклор. Исто така, станал едно од неговите повлијателни дела на меѓународната сцена, преведено на руски од Симеон Полотски и на, меѓу другите јазици, романски, германски, литвански, чешки и словачки.: 188 

Норман Дејвис напишал дека „Псалтирот на Кохановски го направил за полскиот јазик она што го направила Библијата на Лутер за германскиот јазик".: 259 

*Давидовиот псалтир* била првата објавена збирка песни на Кохановски (во 1579 година).: 63

Наводи
------

1. ↑  *Some Tendencies in Polish Translations of Eighteenth-Century English Literature*. Peter Lang.
2. ↑  Ulewicz, Tadeusz (1968). „Jan Kochanowski". *Polski słownik biograficzny* (полски). **13**. Zakład Narodowy im. Ossolińskich - Wydawawnictwo Polskiej Akademii Nauk.
3. ↑  Davies, Norman (2001-05-31). *Heart of Europe: The Past in Poland's Present* (англиски). OUP Oxford. ISBN 978-0-19-164713-0.
4. ↑  Milosz, Czeslaw (24 October 1983). *The History of Polish Literature, Updated Edition* (англиски). University of California Press. ISBN 978-0-520-04477-7.
**Рафаел Гомез Ортега**, (1882 – 1960) познат и како *Ел Гало* („петелот ") бил тореадор од почетокот на дваесеттиот век. Тој потекнувал од семејство на познати тореади, вклучувајќи го неговиот татко матадор, Фернандо Гомез Гарсија и помладиот брат матадор, Хозе Гомез Ортега. Тој денес бил запаметен по неколку негови уникатни борбени техники како што била *espantada* - или „ненадеен лет", кој едноставно се состоел од негово бегство кога бикот влегол во рингот. Други техники вклучувале борба со бикови од стол.

Неговите борби се сметале за забавни за публиката, а поради овој „спортски дух" седум пати бил симнат од пензија. Конечно се пензионирал на 4 октомври 1936 година. Коментаторите откриле дека неговиот периодичен страв од бикови бил карактеристичен за неговиот стил, забележувајќи дека често бил храбар кога му одговарало, а кога тоа не му одговарало паѓал на паника.

Ортега подоцна го потрошил своето богатство и бил поддржан од Хуан Белмонте. Тој бил кратко оженет со Пастора Империо, позната танчерка на фламенко.

Починал на 25 мај 1960 година на 77-годишна возраст.

Наводи
------

1. ↑  Juan-José López Burniol (2016-01-29). „La 'espantá'" [The 'scare'] (Spanish). Barcelona: La Vanguardia. Посетено на 2019-12-29. Cuando veía que no podía dominar al toro, daba la espantá. Yo he sido siempre un hombre lógico. Estaba delante del toro y veía que me iba a coger, porque cuando los toros van a coger, avisan. Hay un presentimiento. Y si sabes que el toro te va a coger, ¿te vas a quedar delante de él? Por supuesto que no. Y ahí está el porqué de la - espantá (translates to "When I saw that I could not dominate the bull, I was terrified. I have always been a logical man. I was in front of the bull and saw that he was going to charge, because when the bulls are going to charge at you, they warn you. You can feel it. And if you know that the bull is going to charge at you, are you going to stay in front of him? Of course not. And there is the reason for the scare.")CS1-одржување: непрепознаен јазик (link)
2. 1 2  José Luis Ramón Carrión, „Rafael Gómez Ortega", *Diccionario Biográfico* (шпански), Real Academia de la Historia
3. ↑  Bárcena, E. (20 February 2018). „La boda de Pastora Imperio y "El Gallo": así fue la primera gran unión entre un torero y una folclórica" [The wedding of Pastora Imperio and «El Gallo»: this was the first great union between a bullfighter and a flamenco singer]. *ABC* (шпански). Madrid: Vocento. Посетено на 29 December 2019.
4. ↑  *Historia del toreo en México* (шпански). Editorial Diana. 1979. стр. 125. ISBN 9789681303976.

Надворешни врски
----------------

* Биографија на Ел Гало (на шпански)
* Рафаел Гомез Ортега на Find a Grave (англиски)

|  |  |
| --- | --- |
| Ризница | „Рафаел Гомез Ортега" на Ризницата ? |
**Ирена Јурчева** (1982) е македонски поет, писател и преведувач.

Позадина
--------

Јурчева е родена во Белград во 1982 година. Студиите ги завршила на Филолошки факултет во Скопје, Катедра за преведување и толкување. Во 2017 година се стекнува со звање Магистар со тезата "Културолошко преведување на 'Силмарилион' од Џ. Р. Р. Толкин како предизвик за преведувачот". Покрај својата преведувачка работа, Јурчева работела како наставничка по англиски и француски јазик во Скопје. Зад себе има оставено повеќе од петнаесет преводи. Својата поезија ја има објавено во неколку книжевни списанија. Има добиено признанија за својата работа:"Литературни искри", меѓународен поетски фестивал во Гостивар во 2017 и наградата за дебитантски ракопис "Новите!" од книгоиздавачката куќа Темплум во 2019. Има гостувано на поетски фестивали и читања и организирано работилници за креативно пишување.

Библиографија
-------------

* "Таинствена" (2017), поетска книга
* "Белата е најстрашна боја" (2019), збирка раскази
* "Разнишан свет" (2021), збирка раскази

Наводи
------

1. ↑  „Јурчева: Во денешното време на неизвесност, најнеизвесни сме за самите себе". Радио Слободна Европа.
**Ромските медиуми** почнале да се развиваат во последните децении, нивната еволуција била под влијание од дијаспорскиот статус на Ромите (кои живеат како малцинство во многу земји).

Интернет
--------

Распространетиот статус на Ромите и релативно неодамнешната еволуција на ромските медиуми одредиле важна улога за интернетот како брзо и достапно средство за комуникација. Присуството на ромските медиуми на интернетот вклучува и веб страници за вести како што се Здружение Џено, Romea.cz или дРома-блог (на германски и ромски), исто така и новински мрежи како Ромската виртуелна мрежа.*​*

Телевизија
----------

Постојат ромски ТВ станици (како *ТВ Шутел* од Шуто Оризари, Република Македонија ) или ромски програми на локални телевизиски станици, како што е Караван ле Роменгири, ромска програма која се прикажува 2 часа/неделно и е изнајмена од Ромската партија во Романија од ТВ Оглинда (останатиот дел од содржината на оваа ТВ станица нема ништо заедничко со ромската програма). Во Чешката Република има интернет страница за ромска телевизија - *ROMEA TV*. Повеќето ромски ТВ станици се наоѓаат во Централна и Југоисточна Европа.

Радио
-----

* *Гипси Радио*: Меѓународно 24-часовно интернет-радио на ромски јазик произведено од членови на заедницата под нивна власт. Тој нуди портали за неколку поврзани организации.
* *Радио Романо*: Ромско јазична радио станица на Радио Шведска.
* *Харом соламра*: Етничка програма на ловарски и бојашки јазик на унгарското државно радио.
* *Радио Дих*
* *Радио Ц*

Наводи
------

Надворешни врски
----------------

* Список на некои ромски ТВ и радио станици Архивски примерок на Семрежниот архив (англиски)

* ROMEA TV Архивски примерок на Семрежниот архив (англиски)

* Ромео. cz Архивски примерок на Семрежниот архив (англиски)

* GypsyRadio
* Радио Романо
* Харом соламра

1. ↑  „"Romani, Language Planning and the Media - Kratylos" (PDF)" (PDF).
2. ↑  „"Lace avilen ko radio. Romani language and identity on the Internet"".
3. ↑  „TV Šutel at lyngsat-address.com". Архивирано од изворникот на 13. 08. 2007. Посетено на 08. 04. 2022. Проверете ги датумските вредности во: `|accessdate=, |archive-date=` (help)
4. ↑  „Europe, C. (2012). Human Rights of Roma and Travellers in Europe. Conseil de l'Europe. p. 51. ISBN 978-92-871-7200-6".
5. ↑  „"Romani"".
6. ↑  „"A new Roma radio station gets people talking about taboo issues in Hungary"".
7. ↑  „Erlanger, Steven (5 March 2001). "Budapest Journal; A Real Voice, at Last, for Hungary's Pariah People". The New York Times. Retrieved 4 December 2023".